Foto: Twitter/EuropaLeague Yevropa Ligasi finalida «Sevilya» va «Inter» klublari to‘qnash kelishdi. Jangovar va shiddatli tarzda o‘tgan bahsda De Yongning bosh bilan kiritgan to‘plari va Diyego Karlosning supergoli andalusiyaliklarga g‘alaba keltirdi. «Neradzurri»ning gollariga Romelu Lukaku va Diyego Godin mualliflik qilishdi. Shu tariqa «Sevilya» o‘z tarixida 6-bor Yevropa Ligasida g‘olib bo‘ldi. Yevropa Ligasi, final Sevilya – Inter 3:2  21 avgust, «ReynEnergiShtadion» Gollar: De Yong (12, 33), Karlos (74) – Lukaku (5, penalti), Godin (35). Sevilya – Bono, Diyego Karlos (Gudel, 86), Kunde, Navas, Regilon, Fernando, Jordan, Okampos (Munir, 71), Banega, Suso (Vaskes, 78), de Yong (En-Nesiri, 85). Inter – Handanovich, Yang, de Vrey, Bastoni, D’Ambrozio (Mozes, 78), Brozovich, Galyardini (Eriksen, 78), Barella, Godin (Kandreva, 90), Martines (Sanches, 78), Lukaku. Ogohlantirishlar: Diyego Karlos (4), Barella (41), Banega (45), Bastoni (55), Galyardini (73).